**ΑΝΑΡΤΗΤΕΑ ΣΤΟ ΔΙΑΥΓΕΙΑ**

 **Λιβαδειά 19 /02/2025**

 **Αριθμ. Πρωτ.: 3318**

**ΑΠΟΣΠΑΣΜΑ**

**Από το πρακτικό της αριθμ. 6ης /2025 Τακτικής Συνεδρίασης**

 **της Δημοτικής Επιτροπής Δήμου Λεβαδέων**

**Αριθμός απόφασης : 54**

 **Διαγραφή αίτησης οφειλής προς την ΑΑΔΕ που αφορά την απόδοση του τέλους 0,5% επί των ακαθαρίστων εσόδων της επιχείρησης του κ. Αλαφογιάννη Ιωάννη του Λουκά , με έδρα της επιχείρησης στον Καρακόλιθο, λόγω λανθασμένης δήλωσής του ότι η απόδοση του ποσού να γίνει στον Δήμο Λιβαδειάς αντί στον Δήμο Διστόμου-Αραχώβης- Στειρίου.**

 Στη Λιβαδειά σήμερα 17η Φεβρουαρίου 2025 ημέρα Δευτέρα και, ώρα 10.00 π.μ. και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την από 3012/13-02-2025 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

 Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών

 ήταν παρόντα έξι (6) , ήτοι:

 **ΠΑΡΟΝΤΕΣ**

 1. Καραμάνης Δημήτριος (Πρόεδρος)

 2. Τουμαράς Βασίλειος

 3. Αγνιάδης Παναγιώτης

 4. Καλλιαντάσης Χρήστος

 5. Παπαβασιλείου Αικατερίνη (προσήλθε στο 2ο Θ.Η.Δ.)

 6. Μίχας Δημήτριος (αποχώρησε πριν από την έναρξη των θεμάτων της ημερήσιας διάταξης)

 7. Ταγκαλέγκας Ιωάννης(αποχώρησε πριν από την έναρξη των θεμάτων της ημερήσιας

 διάταξης)

 Ο Πρόεδρος της Δημοτικής Επιτροπής εισηγούμενος το 6ο θέμα της ημερήσιας διάταξης

έθεσε υπόψη των μελών την με αριθ.πρωτ. 2561/10-02-2025 έγγραφη εισήγηση του Τμ. Εσόδων & Περιουσίας του Δήμου Λεβαδέων στην οποία αναφέρονται:

 *Κατ’ εξουσιοδότηση του άρθρου 51 του Ν.5073/2023 (Α’204) εκδόθηκε και δημοσιεύθηκε στο ΦΕΚ Β’ 7332/22-12-2023 Η Κοινή Απόφαση της ΑΑΔΕ, με την οποία καθορίζονται οι όροι καταβολής των οφειλόμενων τελών παρεπιδημούντων και τελών επί των ακαθαρίστων εσόδων καταστημάτων εστίασης, μέσω ψηφιακής εφαρμογής της ΑΑΔΕ.*

 *Σύμφωνα με το άρθρο 174 παρ. 1δ του Ν. 3463/2006 περί διαγραφής χρεών αναφέρεται, ότι : "Κάθε είδους χρέη προς τους Δήμους και τις Κοινότητες διαγράφονται ολόκληρα ή εν μέρει, όταν η εγγραφή στους οριστικούς βεβαιωτικούς καταλόγους δημοτικών ή κοινοτικών φόρων, τελών, δικαιωμάτων και εισφορών έγινε κατά τρόπο προφανώς λανθασμένο ως προς τη φορολογητέα ύλη ή το πρόσωπο του φορολογουμένου ή όταν έγινε λανθασμένη πολλαπλή εγγραφή για το ίδιο είδος εσόδου και για το ίδιο πρόσωπο.*

*Η διαγραφή των χρεών, γίνεται με απόφαση της Δημοτικής Επιτροπής βάσει του Ν. 5056/2023 άρθρο 9 παρ. 2δ.*

 *Με την υπ’ αριθμ. 2164/03-02-2025 αίτηση του κου Αλαφογιάννη Ιωάννη του Λουκά με*

*ΑΦΜ 062337806, ο οποίος διατηρεί κατάστημα εστίασης στον Καρακόλιθο που ανήκει στον Δήμο Διστόμου-Αραχώβης-Στειρίου, αιτείται την διαγραφή της υπ’ αριθμ. 165/2025 αίτησης δήλωσης που αφορά το 4 τρίμηνο του έτους 2024, για απόδοση του τέλους 0,5% που από λάθος του δήλωσε η απόδοση να γίνει στον Δήμο Λιβαδειάς αντί για τον Δήμο Διστόμου-Αραχώβης-Στειρίου που διοικητικά ανήκει το κατάστημά του.*

*Σύμφωνα με την ΚΥΑ 1209/22-12-2023 παρ. 3 άρθρο 1, αρχικές και συμπληρωματικές δηλώσεις υποβάλλονται στη ΑΑΔΕ εφόσον είναι χρεωστικές.*

*Ανακλητικές δηλώσεις υποβάλλονται στους οικείους δήμους, οι οποίοι, για όσες περιπτώσεις δεν έχει καταβληθεί το τέλος υποχρεούνται να συντάξουν απόφαση διαγραφής και να την αποστείλουν στη Δ.Ο.Υ. που είναι αρμόδια για την φορολογία εισοδήματος του υπόχρεου.*

*Ως προς τα θέματα παραγραφής ισχύουν οι διατάξεις του άρθρου 166Α του Ν.3463/2006.*

*Κατόπιν των ανωτέρω και λαμβάνοντας υπόψη :*

***1.*** *την υπ. αριθ. 2164/03-02-2025 αίτηση του κου Αλαφογιάννη Ιωάννη του Λουκά.*

***2.*** *την περ. β παρ. 1 άρθρο 1 Ν.339/1976 όπως αντικαταστάθηκε από την παρ. 1 του άρθρου 62 του Ν.4483/2017.*

***3.*** *το άρθρο 17 παρ. 9 Ν. 2130/1993 όπως τροποποιήθηκε με το άρθρο 51 Ν.5073/2023 (Α’204).*

***4****. την ΚΥΑ 1209/22-12-2023 άρθρο 1 παρ. 3 περί Ανακλητικών Δηλώσεων (ΦΕΚ 7332/22-12-2023)*

***5****. τις διατάξεις της παρ. 1 του άρθρου 74Α του Ν.3852/2010, όπως προστέθηκε από το άρθρο 9 του Ν.5056/2023.*

*Καλείσθε*

*Nα αποφασίσετε για την διαγραφή της υπ’ αριθμ. 165/2025 αίτησης-δήλωσης προς την ΑΑΔΕ του κου Αλαφογιάννη Ιωάννη του Λουκά με ΑΦΜ : 062337806 που αφορά το 4 τρίμηνο του έτους 2024, για απόδοση του τέλους 0,5% που από λάθος του δήλωσε η απόδοση να γίνει στον Δήμο Λιβαδειάς αντί για τον Δήμο Διστόμου-Αραχώβης-Στειρίου που διοικητικά ανήκει το κατάστημά του.*

  **Η Δημοτική Επιτροπή λαμβάνοντας υπόψη :**

Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018

 -Τις διατάξεις του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

- τις διατάξεις της παρ. 1δ του του άρθρου 174 του Ν. 3463/2006

- τις διατάξεις του άρθρου 31 του Ν. 5013/2023

- Την υπ. αριθ. 2164/03-02-2025αίτηση του κου Αλαφογιάννη Ιωάννη του Λουκά.

- την ΚΥΑ 1209/22-12-2023 άρθρο 1 παρ. 3 περί Ανακλητικών Δηλώσεων (ΦΕΚ 7332/22-12-2023)

 -Το υπ αριθμ.πρωτ. 2561/10-02-2025 έγγραφο του Τμ. Εσόδων & Περιουσίας του Δήμου Λεβαδέων

 -Την μεταξύ των μελών συζήτηση σύμφωνα με τα πρακτικά

-Την ψήφο όλων των μελών της Δημοτικής Επιτροπής , όπως αυτή διατυπώθηκε και δηλώθηκε δια ζώσης στην συνεδρίαση

**ΑΠΟΦΑΣΙΖΕΙ ΟΜΟΦΩΝΑ**

 Την διαγραφή της υπ’ αριθμ. 165/2025 αίτησης-δήλωσης προς την ΑΑΔΕ του κ. Αλαφογιάννη Ιωάννη του Λουκά με ΑΦΜ : 062337806 που αφορά το 4 τρίμηνο του έτους 2024, για απόδοση του τέλους 0,5% που από λάθος του δήλωσε η απόδοση να γίνει στον Δήμο Λιβαδειάς αντί για τον Δήμο Διστόμου-Αραχώβης-Στειρίου που διοικητικά ανήκει το κατάστημά του.

 **Η απόφαση πήρε αριθμό 54/2025.**

 Ο ΠΡΟΕΔΡΟΣ

 ΔΗΜΗΤΡΙΟΣ Κ. ΚΑΡΑΜΑΝΗΣ

 ΤΑ ΜΕΛΗ

1. Τουμαράς Βασίλειος
2. Αγνιάδης Παναγιώτης
3. Καλλιαντάσης Χρήστος
4. Παπαβασιλείου Αικατερίνη

 ΠΙΣΤΟ ΑΠΟΣΠΑΣΜΑ

 Λιβαδειά 19 -02-2025

 Ο ΠΡΟΕΔΡΟΣ

 ΔΗΜΗΤΡΙΟΣ Κ. ΚΑΡΑΜΑΝΗΣ

 ΔΗΜΑΡΧΟΣ ΛΕΒΑΔΕΩΝ